4.1 สายผลิตภัณฑ์

4.1.1 ผลิตภัณฑ์ชิ้นส่วนยางเพื่อใช้ในอุตสาหกรรม (Industrial Elastomer Part)

ผลิตภัณฑ์ชิ้นส่วนยางเพื่อใช้ในอุตสาหกรรมต้องใช้กระบวนการผลิตที่ซับซ้อนและใช้เทคโนโลยีสูง
เนื่องจากชิ้นส่วนยางเพื่อใช้ในอุตสาหกรรมจะต้องมีคุณสมบัติทนทานต่อสภาพการใช้งานที่ต้องการแตกต่างออกไป
ผลิตภัณฑ์ยางเพื่อใช้ในอุตสาหกรรมของบริษัทฯ สามารถแบ่งออกได้เป็น 2 กลุ่มหลักๆ คือ
ยางเพื่อใช้ในอุตสาหกรรมยานยนต์ ผลิตภัณฑ์สำคัญ เช่น ประเก็นยาง, ยางแท่นเครื่อง,
ยางขอบกระจก, ยางขอบประตู, ยางลอยน้ำ, จานระบายอากาศ เป็นต้น
และยางเพื่อใช้ในอุตสาหกรรมอื่นๆ ทั่วไป เช่น ยางติดวาล์วทางเดินน้ำ ยางหุ้มข้อต่อ
ยางกันกระเทือน ยางครอบวาล์วเครื่องใช้ไฟฟ้า ยางพันท่อแอร์ เป็นต้น

4.1.2 ยางนอกรถจักรยานยนต์ (Motorcycle Tire)

บริษัทฯ นับเป็นผู้ที่บุกเบิกตลาดยางนอก-ยางในรถจักรยานยนต์
และประสบความสำเร็จในการครอบครองส่วนแบ่งทางการตลาดในประเทศภายใต้เครื่องหมายการค้า
“IRC” บริษัทฯ ได้มีการวิจัยและพัฒนาผลิตภัณฑ์ใหม่ๆ
ออกสู่ตลาดอย่างสม่ำเสมอเพื่อตอบสนองความต้องการของลูกค้าที่แตกต่างกัน ไม่ว่าจะเป็นเรื่อง
รูปแบบ, ขนาด, คุณสมบัติและสมรรถนะ เป็นต้น ปัจจุบันยางนอกรถจักรยานยนต์ที่บริษัทฯ
ผลิตสามารถแบ่งตามลักษณะการใช้งาน เช่น On Road Tire, Off Road Tire, Scooter
Tire, และ Heavy Duty Tire

4.1.3 ยางในรถจักรยานยนต์ (Motorcycle Tube)

บริษัทฯ
ผลิตและจำหน่ายยางในรถจักรยานยนต์ทั้งตลาดในประเทศและต่างประเทศภายใต้เครื่องหมายการค้า
“IRC” เช่นเดียวกันกับยางนอก บริษัทฯ ทำการวิจัยยางในรุ่นใหม่ๆ
ออกมาเพื่อสนองตอบความต้องการลูกค้าอย่างต่อเนื่อง
โดยมีสินค้าที่มีศักยภาพอย่างยางรุ่นบิวทิวชนิดไม่รั่ว (Tuff-Up Tube หรือ Non-puncture
tube) ซึ่งมีการบรรจุสารเคมีพิเศษ
ภายในสารเคมีดังกล่าวจะเข้ามาอุดรอยรั่วทันทีในกรณียางในถูกของมีคมหรือของแหลม
ซึ่งจะช่วยยืดอายุการใช้งานของยางในให้มากขึ้น
ซึ่งปัจจุบันได้ย้ายฐานการผลิตมายังประเทศไทยและเป็นลิขสิทธิ์เฉพาะของ IRC

4.1.4 วงล้อรถจักรยานยนต์ (Wheel Set Assembly)

บริษัทฯ เริ่มสายการผลิตผลิตภัณฑ์นี้เมื่อเดือนมกราคม 2546 โดยในปัจจุบันจำหน่ายให้กับบริษัท
ไทยซูซูกิ มอเตอร์ จำกัด และบริษัทไทยยามาฮ่า มอเตอร์ จำกัด
เป็นผลิตภัณฑ์ที่เกิดจากการนำชิ้นส่วนวงล้อประกอบเข้าด้วยกันกับยางนอกและยางใน
เพื่อใช้ในการประกอบเข้ากับรถจักรยานยนต์ มีทั้งชนิดที่เป็นวงล้อแบบซี่ลวด (Spoke Wheel)
และวงล้อแบบอลูมิเนียมอัลลอยด์ (Casting Wheel)

4.2 สิทธิหรือข้อจำกัดในการประกอบธุรกิจ

บริษัทฯ ได้ทำสัญญาการให้ความช่วยเหลือทางด้านเทคนิคต่อกันกับบริษัท อีโนเว รับเบอร์ จำกัด
ประเทศญี่ปุ่น โดยสาระสำคัญของสัญญาประกอบด้วยการอนุญาตให้ บริษัท อีโนเว รับเบอร์
(ประเทศไทย) จำกัด (มหาชน) ใช้เครื่องหมายการค้า “IRC”
รวมทั้งการช่วยเหลือเทคโนโลยีในการผลิตยางนอก-ยางในรถจักรยานยนต์
และชิ้นส่วนยางเพื่อใช้ในอุตสาหกรรมต่าง ๆ
ทั้งนี้เพื่อให้คุณภาพของผลิตภัณฑ์ที่ผลิตในประเทศไทยได้มาตรฐานเดียวกับผลิตภัณฑ์ที่สนองต่อตลาดทั่วโลก

4.2.1 สัญญาการให้ความช่วยเหลือด้านเทคนิค (Technical Assistance Agreement)

ได้มีการตกลงทำสัญญาเมื่อวันที่ 8 กรกฎาคม 2513
และมีการต่ออายุกันเรื่อยมาจนถึงปัจจุบันสัญญาดังกล่าวมีผลบังคับใช้จนถึงวันที่ 7 กรกฎาคม 2553
ในการนี้บริษัทฯ
มีสัญญาที่จะต้องจ่ายค่าธรรมเนียมในการใช้เครื่องหมายการค้าและความช่วยเหลือทางด้านเทคโนโลยีให้แก่บริษัท
อีโนเว รับเบอร์ จำกัด ประเทศญี่ปุ่น โดยคิดแยกตามสายผลิตภัณฑ์ดังนี้คือ

A. 0.95% ของยอดจำหน่ายสุทธิสำหรับผลิตภัณฑ์ยางนอกรถจักรยานยนต์

B. 0.93% ของยอดจำหน่ายสุทธิสำหรับผลิตภัณฑ์ยางในรถจักรยานยนต์

C. 2.87% ของยอดจำหน่ายสุทธิในปีที่ 1 สำหรับผลิตภัณฑ์ชิ้นส่วนยางอุตสาหกรรม 2.50%
ของยอดจำหน่ายสุทธิในปีที่ 2 สำหรับผลิตภัณฑ์ชิ้นส่วนยางอุตสาหกรรม

2.00% ของยอดจำหน่ายสุทธิในปีที่ 3, 4 และ 5 สำหรับผลิตภัณฑ์ชิ้นส่วนยางอุตสาหกรรม

1.00% ของยอดจำหน่ายสุทธิในปีที่ 6 และปีต่อๆ ไปสำหรับผลิตภัณฑ์ชิ้นส่วนยางอุตสาหกรรม

4.2.2 สิทธิพิเศษจากการส่งเสริมการลงทุน

บริษัทฯและบริษัทย่อยได้รับสิทธิพิเศษทางด้านภาษีอากรตามพระราชบัญญัติส่งเสริมการลงทุน พ.ศ.
2520 โดยการอนุมัติของคณะกรรมการส่งเสริมการลงทุนภายใต้เงื่อนไขต่าง ๆ ที่กำหนดไว้
สิทธิประโยชน์ทางด้านภาษีอากรที่มีสาระสำคัญมีดังต่อไปนี้

+-----------------------------+------+------+--------+-------+------+
| รายละเอียด                   | บริษัท |      | บริษัท   |       | บริษัท |
|                             | อ    |      | คิน     |       | ไอ   |
|                             | ีโนเว |      | โนะโฮชิ |       | อาร์  |
|                             | รับ   |      | เอ็น    |       | ซี    |
|                             | เบอร์ |      | จิเนียริ่ง |       | (เอ  |
|                             | (ปร  |      | จำกัด   |       | เชีย) |
|                             | ะเทศ |      |        |       | ร    |
|                             | ไทย) |      |        |       | ีเสิร์ช |
|                             | จำกัด |      |        |       | จำกัด |
|                             | (มห  |      |        |       |      |
|                             | าชน) |      |        |       |      |
+-----------------------------+------+------+--------+-------+------+
| 1. บัตรส่งเสริมเลขที่            | 1119 | 2005 | 1758(1 | 16    | 1211 |
|                             | (2)/ | (2)/ | )/2544 | 82(2) | (4)/ |
|                             | 2552 | 2547 |        | /2550 | 2548 |
+-----------------------------+------+------+--------+-------+------+
| ลงวันที่                       | 9    | 29   | 30     | 12    | 16   |
|                             | ธัน   | กัน   | พฤ     | กร    | ม    |
|                             | วาคม | ยายน | ศจิกายน | กฎาคม | ีนาคม |
|                             | 2551 | 2547 | 2544   | 2550  | 2548 |
+-----------------------------+------+------+--------+-------+------+
| 2. เพื่อส่งเสริมการลงทุนในกิจการ  | ผ    | ผ    | ผล     | ผล    | กิจก  |
|                             | ลิตชิ้น | ลิตชิ้น | ิตแม่พิมพ์ | ิตแม่พิม | ารวิจ |
|                             | ส่วนย | ส่วนย |        | พ์และก | ัยและ |
|                             | านพา | านพา |        | ารซ่อม | พัฒนา |
|                             | หนะผ | หนะผ |        | แซมแม |      |
|                             | ลิตภัณ | ลิตภัณ |        | ่พิมพ์ที่ผ |      |
|                             | ฑ์พลา | ฑ์พลา |        | ลิตเอง |      |
|                             | สติกห | สติกห |        |       |      |
|                             | รือเค | รือเค |        |       |      |
|                             | ลือบด | ลือบด |        |       |      |
|                             | ้วยพล | ้วยพล |        |       |      |
|                             | าสติก | าสติก |        |       |      |
+-----------------------------+------+------+--------+-------+------+
| 3. สิทธิประโยชน์สำคัญที่ได้รับ      |      |      |        |       |      |
+-----------------------------+------+------+--------+-------+------+
| 3.1                         | 3 ปี  | 3 ปี  | 8 ปี    | 8 ปี   | 8 ปี  |
| ได้รับยกเว้นภาษีเงินได้นิติบุคคลสำห  |      |      |        |       |      |
| รับกำไรสุทธิที่ได้จากการประกอบกิจก |      | (    |        |       |      |
| ารที่ได้รับการส่งเสริมและได้รับยกเว |      | สิ้นสุด |        |       |      |
| ้นไม่ต้องนำเงินปันผลจากกิจการที่ได้ร |      | แล้ว) |        |       |      |
| ับการส่งเสริมซึ่งได้รับยกเว้นภาษีเงิน |      |      |        |       |      |
| ได้นิติบุคคลไปรวมคำนวณเพื่อเสียภาษี |      |      |        |       |      |
+-----------------------------+------+------+--------+-------+------+
| 3.2                         | ได้รับ | ได้รับ | ได้รับ   | ได้รับ  | ได้รับ |
| ได้รับอนุญาตให้นำผลขาดทุน        |      |      |        |       |      |
| ประจำปีที่เกิดขึ้นในระหว่างได้รับยกเ |      |      |        |       |      |
| ว้นภาษีเงินได้ไปหักออกจากกำไรสุทธ |      |      |        |       |      |
| ิที่เกิดขึ้นภายหลังระยะเวลาได้รับยกเ |      |      |        |       |      |
| ว้นภาษีเงินได้นิติบุคคลเป็นระยะเวลา |      |      |        |       |      |
| 5 ปี นับแต่วันพ้นกำหนดเวลาตามข้อ  |      |      |        |       |      |
| 3.1                         |      |      |        |       |      |
+-----------------------------+------+------+--------+-------+------+
| 3.3                         | ได้รับ | ได้รับ | ได้รับ   | ได้รับ  | ได้รับ |
| ได้รับยกเว                    |      |      |        |       |      |
| ้น/ลดหย่อนอากรขาเข้าสำหรับเครื่อง |      |      |        |       |      |
| จักรตามที่คณะกรรมการพิจารณาอนุมัติ |      |      |        |       |      |
+-----------------------------+------+------+--------+-------+------+
| 3.4                         | ได้รับ | ได้รับ | ได้รับ   | ได้รับ  | -    |
| ได้รับยกเว้นอากรขาเข้าสำห       |      |      |        |       |      |
| รับวัตถุดิบและวัสดุจำเป็นที่ต้องนำเข้า |      |      |        |       |      |
| จากต่างประเทศเพื่อใช้ในการผลิตเพ |      |      |        |       |      |
| ื่อการส่งออกนับตั้งแต่วันนำเข้าวันแรก |      |      |        |       |      |
+-----------------------------+------+------+--------+-------+------+
| 4. วันที่เริ่มใช้สิทธิตามบัตรส่งเสริม  | สิง   | กุมภ  | ก      | ย     | ยังไ  |
|                             | หาคม | าพันธ์ | ุมภาพันธ์ | ังไม่ได | ม่ได้ใ |
|                             | 2552 | 2549 | 2545   | ้ใช้สิทธิ | ช้สิทธิ |
+-----------------------------+------+------+--------+-------+------+
|                             |      |      |        |       |      |
+-----------------------------+------+------+--------+-------+------+

[]

4.3 การตลาดและภาวะการแข่งขัน

4.3.1 ผลิตภัณฑ์ชิ้นส่วนยางเพื่อใช้ในอุตสาหกรรม สามารถแบ่งได้ตามกลุ่มของลูกค้า ดังนี้

  [] กลุ่มที่ 1 Automotive Group

ผลกระทบจากวิกฤตเศรษฐกิจการเงินโลกจากประเทศสหรัฐอเมริกาได้ลุกลามไปยังยุโรปและประเทศอื่นๆ
ทั่วโลก อุตสาหกรรมรถยนต์ในประเทศไทยก็ได้รับผลกระทบนี้เป็นอย่างมาก
เนื่องจากโครงสร้างทางการตลาดของปี 2551 มีสัดส่วนส่งออกถึง 55%
จากยอดการประกอบรถยนต์ภายในประเทศทั้งหมด 1.4 ล้านคัน อย่างไรก็ดีในช่วงปลายปี 2551
วิกฤตดังกล่าวเริ่มส่งผลกระทบในส่วนของตลาดส่งออกและลุกลามสู่ตลาดภายในประเทศและส่งผลกระทบค่อนข้างรุนแรงในช่วงไตรมาสแรกของปี
2552 ผู้ประกอบรถยนต์ต้องปรับลดกำลังการผลิตลง ในช่วงเดือนพฤษภาคม 2552
ความต้องการของตลาดโลกมีแนวโน้มปรับตัวดีขึ้น
การสั่งซื้อจากต่างประเทศเริ่มขยับตัวดีขึ้นเนื่องจากนโยบายของรัฐบาลในหลายประเทศเพิ่มเงินลงทุนเพื่อกระตุ้นเศรษฐกิจ
กำลังซื้อจากภายในประเทศก็เริ่มฟื้นตัวอย่างค่อยเป็นค่อยไป
เริ่มมีการส่งมอบรถล้าช้าเพราะมีการปรับลดสต๊อกในช่วงต้นปี
บริษัทผู้ประกอบรถยนต์เริ่มมีการปรับแผนการผลิตมากขึ้น สำหรับปี 2552
คาดว่ายอดประกอบรถยนต์จะอยู่ที่ประมาณ 0.97-1 ล้านคันหรือลดลงจากปีที่ผ่านมาประมาณ 30%
ซึ่งดีขึ้นกว่าที่คาดไว้ในช่วงต้นปี

สำหรับปี 2553 คาดว่ายอดการประกอบรถยนต์ทั้งหมดจะมีแนวโน้มดีขึ้นจากปี 2552
และทิศทางของกระแสโลกจะเริ่มชัดเจนมากขึ้นในเรื่องของพลังงานทางเลือกใหม่ๆ
การประหยัดพลังงาน การรณรงค์เกี่ยวกับภาวะโลกร้อนและมลภาวะ
ดังจะเห็นได้จากกลุ่มบริษัทผู้ผลิตรถยนต์เริ่มกำหนดให้มีการแจกแจงรายละเอียดของวัตถุดิบที่ใช้ในการผลิต
ดังเช่น ระบบ IMDS (International Material Data System)
เพื่อที่จะนำไปแจกแจงเกี่ยวกับชิ้นส่วนที่สามารถ Recycle ได้
ดังนั้นการส่งออกรถยนต์หรือชิ้นส่วนต่างๆ ไปยังกลุ่มประเทศที่พัฒนาแล้วและประเทศอื่นๆ
เริ่มจะมีการกำหนดเป็นตัวบทกฎหมายเกี่ยวกับสารที่เป็นอันตรายและสัดส่วนที่สามารถนำไป
Recycle ได้ จึงจะสามารถส่งออกรถยนต์เข้าสู่ตลาดเหล่านี้ได้
สถาบันยานยนต์และรัฐบาลได้พยายามที่จะผลักดันให้ประเทศไทยเป็นศูนย์กลางในการประกอบและส่งออกรถยนต์ในภูมิภาคเอเชียทั้งรถกระบะและรถยนต์นั่ง
จึงเกิดโครงการส่งเสริมรถยนต์ ECO Car ซึ่งเป็นรถยนต์นั่งขนาดเล็ก ประหยัดน้ำมัน
ความจุกระบอกสูบไม่เกิน 1400 ซีซี อัตราสิ้นเปลืองประมาณ 20 ก.ม ต่อน้ำมัน 1 ลิตร
โดยจะมีการเปิดตัวในช่วงต้นปี 2553 สำหรับกลุ่มนิสสันและเรโนลด์เป็นรายแรก
ทางกลุ่มฮอนด้าก็มีแผนการประกอบในช่วงปลายปี 2553
รวมถึงกลุ่มโตโยต้ามีแผนที่จะประกอบในช่วงปี 2555 และค่ายอื่นๆ ที่จะตามมาอีกหลายกลุ่ม
จากนโยบายดังกล่าวคาดว่าจะทำให้ทิศทางการขยายตัวของผู้ประกอบรถยนต์ภายในขยายตัวขึ้นในอีก
2-3 ปีข้างหน้า

[] กลุ่มที่ 2 Motorcycle Group

ตลาดรถจักรยานยนต์ในรอบปี 2552
ได้รับผลกระทบจากภาวะเศรษฐกิจและราคาสินค้าเกษตรที่ตกต่ำ
ความต้องการในตลาดมีทิศทางหดตัวแต่ไม่มากเมื่อเทียบกับตลาดรถยนต์
ตลาดรถจักรยานยนต์ยังคงเน้นในรุ่น Scooter ซึ่งเจาะตลาดในกลุ่มวัยรุ่นอย่างต่อเนื่อง
โดยทุกค่ายได้ออกรถ Scooter มาแข่งขันกัน เช่น Scoopy I (Honda) Jelato (Suzuki)
และฐานเดิม คือ Fino (Yamaha) โดยทางฝั่งของ Yamaha เองยังคงใช้ระบบ Carburetor
อยู่ นอกนั้นเป็น

ระบบหัวฉีดทั้งหมดและลักษณะของตลาดจะสร้างเป็นชุมชนของแต่ละ Brand โดยมีการใช้ทั้ง CSR
และ Club เพื่อตอกย้ำ Brand มากยิ่งขึ้น
โดยรวมตลาดมีแนวโน้มจะเพิ่มขึ้นตามภาวะเศรษฐกิจที่เริ่มจะดีขึ้นจากปีที่แล้ว
แต่การแข่งขันก็จะดุเดือดในกลุ่มของตลาดในประเทศ ส่วนการส่งออกไป ASEAN
มีแนวโน้มที่จะลดลง เนื่องจากทั้งประเทศ Indonesia และ Vietnam
สามารถผลิตชิ้นส่วนได้เองมากยิ่งขึ้น

[] กลุ่มที่ 3 Sub Auto & Sub Motorcycle

โอกาสของอุตสาหกรรมยานยนต์และชิ้นส่วนในอนาคตคาดว่ามีแนวโน้มเติบโตได้ดี
ทั้งนี้ผู้ผลิตชิ้นส่วนต่างต้องปรับตัวให้มีความสามารถในการแข่งขันซึ่งนับวันการแข่งขันจะทวีความรุนแรงขึ้น
และปรับทิศทางเน้นการส่งออกให้มากขึ้น อีกทั้งประเทศไทยมีความร่วมมือในโครงการ AICO
(ASEAN Industrial Cooperation), AFTA (ASEAN Free Trade Area) และ JTEPA
(Japan-Thailand Economic Partnership Agreement)
รวมถึงรัฐบาลพร้อมที่จะสนับสนุนอุตสาหกรรมยานยนต์และชิ้นส่วนให้มีขีดความสามารถในการแข่งขันสูงขึ้น
โอกาสในการส่งออกในอุตสาหกรรมนี้ไปยังกลุ่มอาเซียนและประเทศอื่นๆ จึงมีแนวโน้มที่ดี

อย่างไรก็ตามผู้ผลิตชิ้นส่วนยานยนต์ประเภทที่ใช้ในการประกอบยานยนต์ที่เป็นของคนไทยเอง
มีโอกาสลดระดับลงจากเดิมในระดับ First Tier หรือ Second Tier เป็นระดับ Second
Tier หรือ Third Tier ได้
เนื่องจากผู้ผลิตชิ้นส่วนไทยมีความสามารถในการออกแบบชิ้นส่วนยานยนต์น้อยกว่าผู้ผลิตชิ้นส่วนจากต่างประเทศ
ดังนั้นผู้ผลิตชิ้นส่วนต้องพยายามเข้าไปมีส่วนร่วมในการออกแบบกับผู้ผลิตยานยนต์เพื่อรักษาโอกาสทางธุรกิจไว้
สำคัญที่สุดคือการยกระดับความรู้ความสามารถของบุคลากรตั้งแต่พนักงานปฏิบัติงานจนถึงวิศวกร
ให้มีทักษะในการแก้ปัญหาเพื่อปรับปรุงคุณภาพได้
ดังนั้นผู้ผลิตชิ้นส่วนจึงจำเป็นต้องเร่งพัฒนาศักยภาพของตนเองให้มีศักยภาพมากกว่าหรือทัดเทียมกับประเทศคู่แข่ง

[] กลุ่มที่ 4 Non Automotive

ในส่วนของกลุ่ม Non automotive ในปีที่ผ่านมา เป็นกลุ่มที่อยู่ในการจับตามองของหลายๆ บริษัท
เนื่องจากปัญหาของสภาพเศรษฐกิจในปีที่ผ่านมามีความผันผวนจากกลุ่มรถยนต์เป็นอย่างมาก
ทำให้กลุ่มผู้ผลิตชิ้นส่วนเริ่มหันมาสนใจในลูกค้ากลุ่มนี้มากยิ่งขึ้น เช่น อุตสาหกรรมการเกษตร
เครื่องจักรกลการเกษตร อุตสาหกรรมเครื่องปรับอากาศ อุตสาหกรรมผลิตวาล์วน้ำ
อุตสาหกรรมเฟอร์นิเจอร์
ที่ยังคงมีความต้องการอย่างต่อเนื่องจากกลุ่มผู้บริโภคทั้งในและต่างประเทศ
อีกทั้งประเทศไทยยังเป็นประเทศที่ต้องพึ่งพาการเกษตรเป็นหลัก ทำให้หลายๆ
บริษัทหันมาวิจัยพัฒนาผลิตภัณฑ์ของตน ในกลุ่มลูกค้าเครื่องใช้ไฟฟ้าของปี 2552
มีการผลิตภายในประเทศลดลงจากปี 2551 ประมาณ 20-25% อย่างไรก็ดีแนวโน้มในปี 2553
มีทิศทางที่ดีขึ้น สำหรับอุตสาหกรรมการเกษตร และ เครื่องจักรกลการเกษตร เช่น คูโบต้า ในปี
2552 เป็นกลุ่มที่โดดเด่นมีการผลิตเพิ่มขึ้นจากปี 2551 ประมาณ 15% และในปี 2553
มีแนวโน้มเพิ่มขึ้น โดยมีโครงการผลิตรถเกี่ยวข้าว รถดำนา ในประเทศไทย
ซึ่งจากเดิมนำเข้าจากประเทศญี่ปุ่น และเหตุผลนี้เองที่ทำให้ผู้ผลิตชิ้นส่วนหันมาแข่งขันกันมากขึ้น
ทำให้เกิดการแข่งขันสูงขึ้นในกลุ่มนี้ กลยุทธ์ส่วนใหญ่ คือ การรักษาระดับคุณภาพ
และการพยายามลดต้นทุนในต่ำสุด เพื่อความสามารถในการแข่งขันที่เพิ่มมากขึ้น

2.  ผลิตภัณฑ์ยางนอก-ยางในรถจักรยานยนต์ สามารถแบ่งตลาดได้ดังนี้

[] ตลาดสำหรับโรงงานประกอบรถจักรยานยนต์ (OEM)

การเติบโตของตลาดของรถจักรยานยนต์ใหม่ลดลงเมื่อเทียบกับปีที่ผ่านมาตามสภาพเศรษฐกิจโดยรวมของตลาดโลกซึ่งได้รับผลกระทบมาจากสภาวะเศรษฐกิจที่ถดถอยจากสหรัฐอเมริกา
อย่างไรก็ตามนับว่าผลกระทบที่เกิดขึ้นน้อยกว่าที่คาดการณ์ไว้เนื่องจากผู้ประกอบการในประเทศได้ใช้ความพยายามอย่างมากในการกระตุ้นตลาด
โดยการออกกิจกรรมส่งเสริมการขายต่างๆ ตลอดจนการออกผลิตภัณฑ์ใหม่ๆ
ตรงตามความต้องการของผู้ใช้มากขึ้นส่งผลให้ยอดการจำหน่ายรถจักรยานยนต์ใหม่ดีกว่าที่คาดการณ์ไว้
สำหรับยอดการจำหน่ายยางนอกและยางในรถจักรยานยนต์ให้กับสำหรับตลาดในส่วนนี้ในรอบปีที่ผ่านมาถือว่าอยู่ในเกณฑ์ที่ดี
เนื่องจากทางบริษัทฯได้รับความไว้วางใจอย่างมากจากกลุ่มลูกค้าซึ่งเป็นผลมาจากบริษัทฯ
มีจุดแข็งทางด้านสินค้าที่คงรักษาคุณภาพอย่างต่อเนื่องและมีความหลากหลายของสินค้า
ประกอบกับการมีหน่วยงานวิจัยและพัฒนา คือ บริษัท ไอ อาร์ ซี (เอเชีย ) รีเสิร์ช
โดยเฉพาะในการออกแบบและพัฒนาได้เอง โดยมีบริษัทแม่ จากประเทศญี่ปุ่น
เป็นที่ปรึกษาที่คอยให้บริการลูกค้าอย่างต่อเนื่อง
ส่งผลให้เกิดความร่วมมือในการพัฒนาสินค้าร่วมกันได้
ซึ่งกลุ่มลูกค้ารายใหญ่เป็นบริษัทที่ลงทุนจากประเทศญี่ปุ่น อาทิเช่น HONDA, YAMAHA, SUZUKI,
KAWASAKI ส่งผลให้ทางบริษัทฯ สามารถรักษาส่วนแบ่งการตลาดในส่วนนี้ได้
สำหรับส่วนแบ่งการตลาดโดยรวมของ บริษัทฯ ยังคงครองส่วนแบ่งตลาดมากที่สุดประมาณ 60%
ของตลาดโดยรวม
โดยส่วนแบ่งการตลาดที่สูงขึ้นนี้ส่งผลให้ยอดจำหน่ายในกลุ่มลูกค้าสำหรับรอบปีที่ผ่านมานี้
มียอดจำหน่ายที่สูงขึ้นเมื่อเทียบกับรอบปีที่ผ่านมา

สภาวะการแข่งขันโดยรวมของตลาด OEM
เป็นตลาดที่มีการแข่งขันทางด้านคุณภาพและราคาไปด้วยกัน
รวมทั้งการบริการทางด้านการจัดส่งต้องตรงต่อความต้องการของลูกค้า ซึ่งทางบริษัทฯ
ได้เน้นหนักในทุกด้านมาโดยตลอด โดยเฉพาะด้านคุณภาพและการบริการ ทางบริษัทฯ
ได้มีการปรับปรุงระบบการบริหารการจัดการอย่างต่อเนื่องเพื่อให้เกิดความพึงพอใจสูงสุดต่อลูกค้าทุกราย
และพยายามรักษาราคาที่ส่งผลกระทบให้ลูกค้าน้อยที่สุดเพื่อรักษาฐานลูกค้าเดิมไว้และเพิ่มความสามารถในการแข่งขัน

[] ตลาดสำหรับสินค้าทดแทน (Replacement Market)

การขยายตัวสำหรับตลาดทดแทนในปีนี้ถือว่ามีการขยายตัวที่น้อยกว่าปีที่ผ่านมา
เนื่องจากผลกระทบหลายๆด้าน เช่น ปัญหาการว่างงานที่สูงขึ้น
ยอดคำสั่งซื้อสำหรับการส่งออกที่ลดลงซึ่งเป็นผลมาจากปัญหาทางด้านการเงินในสหรัฐอเมริกา
ตลอดจนปัญหาทางด้านการเมืองภายในประเทศ
และโรคไข้หวัดใหญ่ระบาดซึ่งส่งผลกระทบโดยตรงต่อการท่องเที่ยว
ภัยธรรมชาติที่ก่อให้เกิดสภาวะน้ำท่วมในบางพื้นที่ของประเทศ ซึ่งผลกระทบต่างๆ
ดังกล่าวส่งผลโดยตรงต่อการบริโภคภายในประเทศและยอดการจำหน่ายผลิตภัณฑ์ในตลาดสินค้าทดแทนเติบโตน้อยกว่าที่คาดการณ์
ถึงแม้ว่าในช่วงกลางปีถึงปลายปีจะมีแนวโน้มที่ดีขึ้นจากการพยายามใช้มาตรการในการกระตุ้นเศรษฐกิจโดยภาครัฐและกิจกรรมส่งเสริมการขายต่างๆ
โดยภาคเอกชนก็ตาม ซึ่งถือได้ว่าช่วยพยุงเศรษฐกิจได้บ้างแต่ไม่มากนัก

อย่างไรก็ตามสำหรับรอบปีที่ผ่านมา ยอดจัดจำหน่ายของทางบริษัทฯ
ถือว่าอยู่ในเกณฑ์ที่ดีเมื่อเทียบกับสภาวะเศรษฐกิจโดยรวมในประเทศ
โดยเฉพาะอย่างยิ่งผลิตภัณฑ์ยางในซึ่งเป็นผลิตภัณฑ์ที่ต้องผลิตภายใต้มาตรฐานผลิตภัณฑ์อุตสาหกรรม
(ม.อ.ก) และได้รับความเชื่อมั่นทางคุณภาพต่อผู้บริโภคภายในประเทศ
ส่งผลให้เกิดการผลิตและจำหน่ายเพิ่มสูงขึ้นอย่างต่อเนื่อง ผนวกกับบริษัทฯ
ได้พยายามใช้มาตรการต่างๆ
ในการส่งเสริมการจัดจำหน่ายซึ่งได้รับความร่วมมืออย่างดีเยี่ยมกับตัวแทนจำหน่ายในประเทศ
ตลอดจนการเปิดตัวผลิตภัณฑ์ใหม่ๆอย่างต่อเนื่องโดยมุ่งเน้นผลิตภัณฑ์ที่มีสมรรถนะสูงขึ้นและกลุ่มตลาดที่มีความแตกต่างและทันสมัยมากขึ้น
อาทิเช่น ยางแก้มขาว ขนาด 14 นิ้วที่สามารถใช้กับรถจักรยานยนต์ประเภทออโต้เมติกได้ทุกรุ่น
รวมทั้งยางนอกประเภทสกูตเตอร์ขนาดใหญ่ที่สามารถใช้กับรถประเภทออโต้เมติกได้อย่างมั่นใจ
นอกจากนี้ทางบริษัทฯ ยังคงเน้นหนักในการบริการด้านอื่นๆ อาทิเช่น
การส่งมอบสินค้าตามความต้องการได้ทันเวลาทั้งนี้เพื่อรักษาความพึงพอใจของลูกค้าสูงสุด
และรักษาส่วนแบ่งตลาดเอาไว้มากที่สุด

สำหรับกิจกรรมส่งเสริมการจำหน่ายของตลาดภายในประเทศ
ยังคงมีการจัดกิจกรรมเพื่อส่งเสริมการจำหน่ายตลอดปีเช่นเดิม เช่น
กิจกรรมการขับขี่อย่างปลอดภัยและร่วมการสนับสนุนการแข่งขันรถจักรยานยนต์ในสนามแข่งในงาน
IRC-DID RIDE FOR LIFE รวมทั้งหมด 10 สนามทั่วประเทศไทย
การเข้าร่วมกิจกรรมการอบรมสัมมนาช่างผู้ใช้อะไหล่รถจักรยานยนต์ร่วมกับตัวแทนจำหน่ายในประเทศซึ่งจัดในภูมิภาคทั่วประเทศและหน่วยงานราชการที่เกี่ยวข้อง
นอกจากนี้ยังมีการส่งเสริมการจัดจำหน่ายร่วมกับผู้ผลิตรถจักรยานยนต์อย่างต่อเนื่อง เช่น HONDA
SUZUKI และ KAWASAKI
ซึ่งเป็นการส่งเสริมกิจกรรมในเรื่องการขับขี่อย่างปลอดภัยและการแข่งขันในสนามแข่งที่เข้าถึงกลุ่มผู้บริโภคโดยตรง

[] ตลาดต่างประเทศ (Export Market)

ในการแข่งขันในตลาดโลก บริษัทฯ
ยังคงมุ่งเน้นการผลิตสินค้าเพื่อตอบสนองกลุ่มลูกค้าที่ต้องการสินค้าคุณภาพ สินค้าที่มีสมรรถนะสูง
ตลอดจนการบริการการจัดส่งที่ตรงเวลา รวมทั้งการพัฒนาผลิตภัณฑ์ใหม่ๆ อย่างต่อเนื่อง
เพื่อตอบสนองกับความต้องการของตลาดโลกที่มีการเปลี่ยนแปลงอย่างรวดเร็ว ในปี 2552
ที่ผ่านมาผลกระทบจากวิกฤตทางด้านการเงินในประเทศสหรัฐอเมริกาส่งผลโดยตรงต่อตลาดต่างประเทศโดยรวม
โดยเฉพาะตลาดในประเทศสหรัฐอเมริกา ญี่ปุ่น กลุ่มประเทศยุโรป และประเทศออสเตรเลีย
ยอดจำหน่ายในกลุ่มประเทศดังกล่าวลดลงกว่าปีที่ผ่านมาอย่างมีนัยสำคัญ แต่ทั้งนี้บริษัทฯ
ได้มีการปรับเปลี่ยนแผนในการจัดจำหน่ายโดยการมุ่งเน้นผลิตภัณฑ์ที่มีคุณภาพระดับมาตรฐานสากลและการส่งเสริมการจัดจำหน่ายในประเทศต่างๆ
เพื่อเป็นการรักษาฐานลูกค้าเดิมไว้และเพิ่มยอดขายได้มากขึ้น
โดยเฉพาะในประเทศแถบเอเชียตะวันออกเฉียงใต้เนื่องจากได้รับผลกระทบจากปัญหาเศรษฐกิจโลกไม่มากนักเมื่อเทียบกับแถบทวีปอื่นๆ
อีกทั้งยังสามารถขยายการส่งออกไปยังตลาดใหม่ๆ ได้ด้วยเช่นกัน
โดยเฉพาะอย่างยิ่งการเปิดประตูคู่ค้ารายใหม่กับประเทศที่มีการเติบโตทางเศรษฐกิจอย่างต่อเนื่องอย่างประเทศอินเดีย
ซึ่งทางบริษัทฯ คาดว่าในอนาคตทางบริษัทฯ สามารถขยายตลาดในส่วนนี้มากขึ้น

รายชื่อลูกค้า 10 รายแรก

  ---------------- ------------------------------ ----------------- ---------------
                   ลูกค้า                           2552              

                                                  ล้านบาท            %

  1.               Honda Group                    948.22            21.04

  2.               The Sittipol 1919., Ltd.       497.68            11.04

  3.               Thai Yamaha Motor Co., Ltd.    360.45            8.00

  4.               Toyota Group                   292.13            6.48

  5.               Inoac Tokai (Thailand) Co.,    269.17            5.97
                   Ltd.                                             

  6.               Inoue Rubber Japan Co., Ltd.   250.27            5.55

  7.               Mitsubishi Group               213.77            4.74

  8.               Thai Suzuki Motor Co., Ltd.    195.42            4.34

  9.               Inoue Rubber Vietnam Co., Ltd. 150.09            3.33

  10.              Isuzu Group                    90.73             2.01

  รวมยอดขายลูกค้า 10                                3,267.93          72.50
  รายแรก                                                            

  รวมยอดขายทั้งหมด                                  4,507.22          100.00
  ---------------- ------------------------------ ----------------- ---------------

4.4 การจัดหาผลิตภัณฑ์

4.4.1 กำลังการผลิตรวม

+---------------------+--------------------+--------------------------+
| สายการผลิต           | กำลังการผลิต         | นโยบายการผลิต             |
+---------------------+--------------------+--------------------------+
| 1.                  | 8,500 ตัน/ปี         | - ผลิตตามคำสั่งซื้อของลูกค้า    |
| ชิ้นส่วนยางอุตสาหกรรม   |                    |                          |
|                     | (ของยา             |                          |
|                     | งคอมเปาวด์ซึ่งเป็นต้นทา |                          |
|                     | งในการผลิตชิ้นส่วนยาง) |                          |
+---------------------+--------------------+--------------------------+
| 2.                  | 7.50 ล้านเส้น/ปี      | - ผลิตตามคำสั่งซื้อของลูกค้า    |
| ยางนอกรถจักรยานยนต์   |                    |                          |
|                     |                    | -โอนให                   |
|                     |                    | ้สายการผลิตวงล้อรถจักรยานยนต์ |
+---------------------+--------------------+--------------------------+
| 3. ยางในรถจักรยานยนต์ | 12.0 ล้านเส้น/ปี      | - ผลิตตามคำสั่งซื้อของลูกค้า    |
|                     |                    |                          |
|                     |                    | -โอนให                   |
|                     |                    | ้สายการผลิตวงล้อรถจักรยานยนต์ |
+---------------------+--------------------+--------------------------+
| 4. วงล้อรถจักรยานยนต์  | 1.20 ล้านวงล้อ/ปี     | - ผลิตตามคำสั่งซื้อของลูกค้า    |
+---------------------+--------------------+--------------------------+

4.4.2 ข้อมูลเกี่ยวกับวัตถุดิบ

บริษัทฯ มีการจัดหาวัตถุดิบที่สำคัญ ที่ใช้ในการผลิตจากหลายแหล่งด้วยกัน
ส่วนประกอบที่สำคัญที่ใช้ในการผลิต ได้แก่ ยางธรรมชาติ, ยางสังเคราะห์, สารเคมี, เส้นลวด,
และผงคาร์บอน บริษัทฯ ให้ความสำคัญกับระบบควบคุมคุณภาพสินค้านับตั้งแต่การคัดเลือกวัตถุดิบ
การตรวจสอบ และการควบคุมการผลิต จนถึงการตรวจสอบผลิตภัณฑ์ก่อนและหลังการขาย
นอกจากนี้บริษัทฯ ยังนำระบบบริหารงานคุณภาพ ISO 9001:2000
ระบบบริหารงานคุณภาพสำหรับอุตสาหกรรมยานยนต์ ISO/TS16949:2002
มาใช้ในกระบวนการผลิต ดังจะเห็นได้ว่าบริษัทฯ ได้รับการรับรองมาตรฐานผลิตภัณฑ์ยุโรป
(E-MARK) และมาตรฐานผลิตภัณฑ์อุตสาหกรรม (ม.อ.ก.)

นโยบายในการจัดหาวัตถุดิบทุกชนิดจะพิจารณาจากคุณภาพ ราคา และผู้ผลิต
โดยให้ความเท่าเทียมกันในการคัดเลือกผู้ผลิต บริษัทฯ
พยายามหาแหล่งวัตถุดิบรายอื่นที่สามารถผลิตสินค้าที่มีคุณภาพเหมือนกันแต่ราคาถูกลง
ตลอดจนการใช้เทคโนโลยีในเชิงวิศวกรรมคุณค่าเพื่อเสริมสร้างประสิทธิภาพในกระบวนการผลิต
บริษัทฯ มีนโยบายที่จะไม่ซื้อวัตถุดิบจำเพาะรายหนึ่งรายใดเกินกว่าร้อยละ 30
ของมูลค่าวัตถุดิบทั้งหมด และพยายามเจรจาขอทำสัญญาล่วงหน้ากับผู้ผลิตเท่าที่จะกระทำได้
โดยประมาณร้อยละ 60 เป็นวัตถุดิบที่ซื้อในประเทศและนำเข้าประมาณร้อยละ 40 บริษัทฯ
สามารถจัดหาวัตถุดิบได้จากหลายแหล่งต่าง ๆ ดังนี้

ชนิดของวัตถุดิบ แหล่งที่มา

ผ้าใบไนล่อน ไทย, ญี่ปุ่น

ยางธรรมชาติ ไทย

ยางสังเคราะห์ ญี่ปุ่น, เกาหลี, ยุโรป, รัสเซีย, แคนนาดา

ลวดขอบยางนอก ไทย, มาเลเซีย

วาล์วยางใน ไทย , จีน, ญี่ปุ่น

คาร์บอนแบล็ค ไทย, จีน

เคมีภัณฑ์ต่าง ๆ ไทย, อื่น ๆ

ชิ้นงานเหล็ก ไทย, ญี่ปุ่น

4.4.3 ผลกระทบต่อสิ่งแวดล้อม

บริษัทฯ ยังคงรักษานโยบายทางด้านสิ่งแวดล้อมร่วมกันกับลูกค้าเสมอมา ผลักดันให้เกิดโครงการ
“ELV, SoC, RoHS management” ขึ้น เนื้อหาหลักจะเป็นการห้ามใช้สารเคมีอันตราย
(โลหะหนัก) ได้แก่ Lead (สารตะกั่ว), Mercury (ปรอท), Cadmium, Chromium 6+
รวมถึงสารกลุ่ม Bromine เพื่อลดการปนเปื้อนในผลิตภัณฑ์ ซึ่งสอดคล้องกับความต้องการของลูกค้า
ภายใต้วัตถุประสงค์ การป้องกันขยะที่เกิดจากยานยนต์
การนำกลับมาใช้ใหม่ของชิ้นส่วนยานยนต์ที่หมดอายุการใช้งานและปรับปรุงผลกระทบที่เกิดขึ้นต่อสิ่งแวดล้อม
โดยในปัจจุบันบริษัทฯ ไม่มีปัญหาด้านผลกระทบต่อสิ่งแวดล้อม
และพยายามผลักดันให้เกิดการอนุรักษ์สิ่งแวดล้อม

4.4.4 งานที่ยังไม่ส่งมอบ

- ไม่มี -